《颂古四十四首》
宋代·释法泰

相见不虚图，分明付与渠。
汝醉我扶起，我倒汝相扶。
交互为宾我，相将入帝都。
高歌大笑九衢里，天上人间我唯尔。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。